**ΠΑΡΑΙΤΗΣΕΙΣ ΕΚΠΑΙΔΕΥΤΙΚΩΝ & ΕΕΠ ΠΟΥ ΑΝΗΚΟΥΝ ΟΡΓΑΝΙΚΑ ΣΤΑ ΚΕΔΑΣΥ ΑΤΤΙΚΗΣ 2022-23**

 **Α. ΠΡΟΘΕΣΜΙΕΣ ΥΠΟΒΟΛΗΣ ΑΙΤΗΣΗΣ ΠΑΡΑΙΤΗΣΗΣ/ΤΥΧΟΝ ΑΝΑΚΛΗΣΗΣ**

Σχετικά με την υποβολή αιτήσεων παραίτησης των εκπαιδευτικών και των μελών ΕΕΠ-ΕΒΠ που ανήκουν οργανικά στα ΚΕΔΑΣΥ ΑΤΤΙΚΗΣ, σας υπενθυμίζουμε καταρχάς τη σχετική εγκύκλιο στην οποία αναγράφονται οι διατάξεις της παρ. 2 του άρθρου 4 του ν. 3687/2008 (Α΄ 159), όπως τροποποιήθηκαν ως προς τις προθεσμίες με το άρθρο 46, παρ. 1 του ν. 4777/2021 (Α΄ 25) και ισχύουν, καθώς και την υπ΄αριθμ. 7297/Ε3/23-02-2023 (ΑΔΑ: 969Η46ΜΤΛΗ-2ΔΚ) εγκύκλιο του Υ.ΠΑΙ.Θ με θέμα: Υποβολή αιτήσεων παραίτησης εκπαιδευτικών Πρωτοβάθμιας και Δευτεροβάθμιας Εκπαίδευσης και μελών ΕΕΠ-ΕΒΠ σχολικού έτους 2022-2023.

Σύμφωνα με τις προαναφερθείσες διατάξεις, για το (τρέχον) σχολικό έτος 2022-2023 ενημερώνουμε τους μόνιμους εκπαιδευτικούς και τα μέλη Ειδικού Εκπαιδευτικού Προσωπικού αρμοδιότητας της Υπηρεσίας μας ότι **οι αιτήσεις παραίτησης υποβάλλονται στην υπηρεσία μας από την Τετάρτη 1 Φεβρουαρίου 2023 έως και την Δευτέρα 13 Φεβρουαρίου 2023** και θεωρείται ότι έχουν γίνει αποδεκτές και λύεται αυτοδικαίως η υπαλληλική σχέση των (αιτούντων/-ουσών) εκπαιδευτικών και ΕΕΠ στις 31-8-2023, με την επιφύλαξη του κωλύματος της παρ. 2 του άρθρου 148 του Υ.Κ. (ν.3528/2007-ΦΕΚ 26 Α΄).

**Ανάκληση της αίτησης παραίτησης**, λόγω μη ύπαρξης ειδικής νομοθετικής ρύθμισης για το εκπαιδευτικό προσωπικό, μπορεί να κατατίθεται στην υπηρεσία μας (όπου κατατέθηκε η αίτηση παραίτησης) **μέσα σε ένα μήνα από την ημερομηνία υποβολής της αίτησης παραίτησης,** σύμφωνα με την παρ. 4 του άρθρου 148 του ν. 3528/2007 (Α΄ 26), **π.χ. αίτηση που έχει υποβληθεί στις 2-2-2023 μπορεί να ανακληθεί ως και τις 2-3-2023.**

**Β. ΤΡΟΠΟΙ ΥΠΟΒΟΛΗΣ ΤΗΣ ΑΙΤΗΣΗΣ ΠΑΡΑΙΤΗΣΗΣ**

**ΚΑΙ ΤΥΧΟΝ ΑΙΤΗΣΗΣ ΑΝΑΚΛΗΣΗΣ**

 Σας ενημερώνουμε ότι ισχύει και για το τρέχον σχολικό έτος η δυνατότητα της εξ αποστάσεως υποβολής της αίτησης παραίτησης ή και ανάκλησης αυτής εντός των ανωτέρω προθεσμιών ως ακολούθως:

1. **Ηλεκτρονικά, με υποβολή υπεύθυνης δήλωσης, η οποία θα δημιουργείται μέσω της Ενιαίας Ψηφιακής Πύλης της Δημόσιας Διοίκησης (gov.gr) του Υπουργείου Ψηφιακής Διακυβέρνησης.**
* Γενικές οδηγίες για την ηλεκτρονική συμπλήρωση της υπεύθυνης δήλωσης (Υ.Δ.) έχουν αναρτηθεί στην ιστοσελίδα του Υπουργείου Ψηφιακής Διακυβέρνησης.
* Η ταυτοποίηση διενεργείται μέσω των προσωπικών κωδικών Taxisnet.
* Σημειώνεται ότι για τη δημιουργία της υπεύθυνης δήλωσης ο/η εκπ/κός/ΕΕΠ θα πρέπει να επιλέξει «Δήλωση με ελεύθερο κείμενο».
* Κατά τη συμπλήρωση του πεδίου του εγγράφου «κείμενο» ο/η εκπ/κός/ ΕΕΠ συμπληρώνει **«σας υποβάλλω αίτηση παραίτησης», τον Αριθμό Μητρώου του, καθώς και το ΚΕΔΑΣΥ που ανήκει οργανικά και κατόπιν (επόμενο βήμα) συμπληρώνει τον αποδέκτη της υπεύθυνης δήλωσης, ήτοι: ΠΕΡΙΦΕΡΕΙΑΚΗ Δ/ΝΣΗ Π/ΘΜΙΑΣ & Δ/ΘΜΙΑΣ ΕΚΠ/ΣΗΣ ΑΤΤΙΚΗΣ** στην οποία ανήκει οργανικά.

**Προσοχή!!! Μετά την έκδοση της ανωτέρω ηλεκτρονικής υπεύθυνης δήλωσης, θα πρέπει να επιλέξετε να αποθηκεύσετε το αρχείο σε μορφή pdf (δίνεται αυτή η δυνατότητα μετά την έκδοση) της Υ.Δ. και να το αποστείλετε ηλεκτρονικά, αποκλειστικά από την Τετάρτη 1 Φεβρουαρίου 2023 έως και την Δευτέρα 13 Φεβρουαρίου 2023, στο κεντρικό email της Υπηρεσίας μας:** mail@attik.pde.sch.gr.

**Η ίδια διαδικασία επαναλαμβάνεται σε περίπτωση υποβολής ανάκλησης της αίτησης παραίτησης.**

**ΠΡΟΣΟΧΗ: Ακόμη και εάν οι υπεύθυνες δηλώσεις έχουν γίνει ηλεκτρονικά εντός των ορισθεισών προθεσμιών, θα πρέπει και να υποβάλλονται εντός των ίδιων προθεσμιών.**

**-Σε περίπτωση που χρειαστεί, η Υπηρεσία θα επικοινωνήσει με τον/την αιτούντα/ούσα.**

**-** Με την αποστολή της υπεύθυνης δήλωσης (αίτηση παραίτησης ή και ανάκληση αυτής) λαμβάνετε αυτόματα από την Υπηρεσία μας αριθμό πρωτοκόλλου.

1. Σε περίπτωση που δεν είναι δυνατή η υποβολή της αίτησης παραίτησης με την ανωτέρω ηλεκτρονική διαδικασία, ο/η ενδιαφερόμενος/η Αυτοπροσώπως ή από νόμιμα εξουσιοδοτημένο πρόσωπο, προσέρχεται στην ΠΔΕ ΑΤΤΙΚΗΣ (Ξενίας 24, Τ.Κ.11528, Αθήνα).

**Γ. ΚΑΤΑΘΕΣΗ ΔΙΚΑΙΟΛΟΓΗΤΙΚΩΝ**

Μετά το πέρας της διαδικασίας υποβολής αιτήσεων παραίτησης/τυχόν ανακλήσεων αυτών θα ακολουθήσει ανακοίνωση αναφορικά με τη διαδικασία υποβολής δικαιολογητικών συνταξιοδότησης από τους παραιτηθέντες (ισχύει και για τις αυτοδίκαιες παραιτήσεις λόγω ορίου ηλικίας).

**ΠΡΟΣΟΧΗ:** Σημειώνουμε, ότι η αρμοδιότητα των ΠΔΕ και των Διευθύνσεων Εκπαίδευσης, πέραν της λύσης της υπαλληλικής σχέσης των υπαλλήλων, αφορά **ΑΠΟΚΛΕΙΣΤΙΚΑ** στη **διεκπεραίωση των διαδικασιών** και την σύνταξη των φακέλων με τα απαιτούμενα δικαιολογητικά για τη συνταξιοδότησή τους (Π.Δ. 18/2018) **και όχι στην διαβεβαίωση** των ενδιαφερόμενων **περί της πλήρωσης ή όχι προϋποθέσεων για την καταβολή της σύνταξης και παροχή οικονομικών στοιχείων αυτής**  γι’ αυτό πριν από την υποβολή αίτησης παραίτησης, σκόπιμο είναι να ενημερώνεσθε από τη Διεύθυνση Α΄ Απονομής Συντάξεων και Εφάπαξ Δημοσίου Τομέα (πρώην Γενικό Λογιστήριο του Κράτους- Κάνιγγος 29, Αθήνα), για το αν θεμελιώνετε συνταξιοδοτικό δικαίωμα και συντάξιμη ηλικία, καθώς και ως προς το αν δικαιούσθε πλήρη ή μειωμένη σύνταξη.

**ΤΗΛΕΦΩΝΑ ΕΠΙΚΟΙΝΩΝΙΑΣ ΜΕ ΤΟ ΤΜΗΜΑ Γ΄ ΠΡΟΣΩΠΙΚΟΥ**

ΤΗΛ: **2144068430** (Σοφία Κρεμιώτη)